ROMÂNIA

JUDEŢUL BISTRIŢA-NĂSĂUD

 [image: image1.png]



  CONSILIUL JUDEŢEAN  
HOTĂRÂRE

privind aprobarea participării şi derulării de către Consiliul Judeţean Bistriţa-Năsăud a Proiectelor de Asistenţă  din Programul de asistenţă nerambursabilă germană 2011-2013 “Cooperare pentru Buna Guvernare”,  finanţat de Guvernul Republicii Federale Germania
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;
        Având în vedere:

- expunerea de motive nr. II/11617/23.10.2013 a Vicepreşedintelui Consiliului Judeţean  Bistriţa-Năsăud;

- raportul comun nr. III/11615/23.10.2013 al Direcţiei dezvoltare durabilă, proiecte europene, Direcţiei economice şi Serviciului administraţie şi relații publice; 
- Programul de asistenţă nerambursabilă germană 2011-2013 “Cooperare pentru Buna Guvernare”, derulat prin SES (Senior Experten Service), organizaţie finanţată de Guvernul Republicii Federale Germania;
-  adresa de aprobare a aplicaţiilor, înregistrată la Consiliul Judeţean Bistriţa-Năsăud sub nr. VII/9931 din 18.09.2013; 

-   Cererea de Asistenţă pe domeniul drumuri şi poduri, din data de 28.06.2013, depusă la SES România;

-   Cererea de Asistenţă pe domeniul control intern şi managementul riscului şi al calităţii din data de 28.06.2013, depusă la SES România;
-   prevederile Hotărârii Consiliului Judeţean Bistriţa-Năsăud nr. 60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform Legii bugetului de stat pe anul 2013 nr. 5/2013 şi a estimărilor pe anii 2014-2016;
- prevederile art. 35, alin. (1) şi alin. (6) din Legea nr. 273/2006, privind finanţele publice locale, cu modificările și completările ulterioare;
-   prevederile art. 50 şi art. 51 alin. (1)  din Legea nr. 188/1999 privind Statutul funcţionarilor publici, republicată, cu modificările şi completările ulterioare coroborate cu prevederile art. 5 lit. c), art. 8, art.9 alin. (1) din Hotărârea Guvernului României nr. 1066/2008, pentru aprobarea normelor privind formarea profesională a funcţionarilor publici;
- raportul nr. IC/11798 din 28.10.2013 al Comisiei de administraţie;
- raportul nr. IC/11788 din 25.10.2013 al Comisiei economice.
În temeiul dispoziţiilor art. 91 alin. (6), lit. (a), art. 97 și art. 115 alin.(1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE: 

Art.1. (1) Se aprobă participarea şi derularea de către Consiliul Judeţean Bistriţa-Năsăud a Proiectelor de Asistenţă din Programul de asistenţă nerambursabilă germană 2011-2013 “Cooperare pentru Buna Guvernare”, finanţat de Guvernul Republicii Federale Germania.
(2) Asistenţa constă în:

· studii şi analize, dezbateri cu privire la stadiul actual al drumurilor şi podurilor;

· consultanţă, consiliere în elaborarea procedurilor de control intern, managementul riscului şi al calităţii;
· curs de formare pentru 15-20 de persoane din aparatul propriu, în ceea ce priveşte analiza şi gestionarea drumurilor judeţene şi podurilor, controlul intern, managementul riscului şi al calităţii;

· seminar/atelier de lucru pentru transfer de cunoştinţe şi bune practici în aceste domenii.
Art.2. Suma estimată pentru implementarea proiectelor, în valoare de 3.928 lei (cheltuieli de transport, masă și cazare pe durata șederii și de diurnă /2 experți) se suportă din bugetul propriu al Consiliului Judeţean Bistriţa-Năsăud, de la capitolul 8002 - “Acţiuni general economice - Programe de dezvoltare regională şi socială”.  

Art.3. Prezenta hotărâre a fost adoptată cu un număr de 29 voturi «pentru».    

Art.4. Cu ducerea la îndeplinire a prevederilor prezentei hotărâri se încredinţează Direcţia dezvoltare durabilă, proiecte europene, Direcția economică, Serviciul administraţie şi relaţii publice şi Serviciul administrare drumuri judeţene, lucrări publice din cadrul Consiliului Judeţean Bistriţa-Năsăud. 

        Art.5. Prezenta hotărâre se comunică de către Serviciul administraţie şi relaţii publice cu:

              - Administratorul public al judeţului; 

              - Direcţia dezvoltare durabilă, proiecte europene;
· Direcţia administraţie locală; 
· Direcţia economică;
· Serviciul administrare drumuri judeţene, lucrări publice;
· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

